b'\n_START_ARTICLE_\nPotentsiaalne voolamine\n_START_PARAGRAPH_\nPotentsiaalseks voolamiseks nimetatakse voolava aine (vedeliku v\xc3\xb5i gaasi) voolamist, kui kiiruste vektorv\xc3\xa4li on niisugune, et tal on potentsiaaliv\xc3\xa4li (potentsiaal)._NEWLINE_Niisugune voolamine esineb homogeenses voolavas aines, kui ta on keerisevaba (rootorivaba) ning ei esine h\xc3\xb5\xc3\xb5rdej\xc3\xb5ude v\xc3\xb5i need on t\xc3\xbchised. Homogeense ning h\xc3\xb5\xc3\xb5rdumiseta voolava aine igal paigalseisust algaval voolamisel on niisugune potentsiaal._NEWLINE_Potentsiaalne voolamine on Euleri liikumisv\xc3\xb5rranditega kirjeldatava ideaalse vedeliku h\xc3\xbcdrod\xc3\xbcnaamika erijuht.'